
HOTĂRÂREA  NR. 320 /2023

privind participarea municipiului Hunedoara prin Consiliul Local al municipiului Hunedoara în calitate de coorganizator alături de Asociația „Corvin Savaria” Társaság, la organizarea evenimentului „Zilele Maghiare din județul Hunedoara”, care se va desfășura în municipiul Hunedoara în perioada 14-17 septembrie 2023

            Consiliul Local al Municipiului Hunedoara;
Având în vedere Proiectul de Hotărâre nr. 355/02.08.2023,  Referatul de aprobare al Primarului municipiului Hunedoara nr.67099/02.08.2023 privind participarea municipiului Hunedoara prin Consiliul Local al municipiului Hunedoara în calitate de coorganizator alături de Asociația „Corvin Savaria” Társaság, la organizarea evenimentului „Zilele Maghiare din județul Hunedoara”, care se va desfășura în municipiul Hunedoara în perioada 14-17 septembrie 2023, precum și raportul de specialitate al compartimentului de resort nr. 67100/02.08.2023;
Având în vedere adresa Asociației „Corvin Savaria” Társaság, înregistrată la Primăria Municipiului Hunedoara sub nr. 4672/16.01.2023;
Având în vedere avizul Comisiei de studii, prognoze economico-sociale, buget, finanțe și administrarea domeniului public și privat al municipiului Hunedoara nr. 73834/30.08..2023, avizul Comisiei pentru administrație publică locală, juridică, apărarea ordinii publice, respectarea drepturilor și a libertăților cetățenilor nr. 73808/30.08.2023, avizul Comisiei pentru activități științifice, învățământ, sănătate, cultură, protecție socială, sportive și de agrement nr. 73817/30.08.2023;

În temeiul prevederilor art. 5 alin. (3), art. 20 alin. (1) lit. h) și lit. i), Anexa nr. 2, capitolul II, pct. 9, art. 35 din Legea nr. 273/2006 privind finanțele publice locale, cu modificările și completările ulterioare, ale Legii nr. 368/2022 a bugetului de stat pe anul 2023 și ale Hotărârii Consiliului local al municipiului Hunedoara nr. 47/2023 privind aprobarea bugetului local al Municipiului Hunedoara pe anul 2023 și a estimărilor pe anii 2024-2026;
În baza dispozițiilor art. 87 alin. (5), art. 129 alin. (1), alin. (2) lit. b) și lit. e), alin. (4), lit. a), alin. (9), lit. a), alin. (14), precum și ale art. 139 coroborat cu art. 196 alin. (1) lit. a) din Ordonanţa de urgenţă nr. 57/2019 privind Codul administrativ, cu modificările și completările ulterioare;
H O T Ă R Ă Ș T E:

Art.1. – (1) Aprobă participarea municipiului Hunedoara prin Consiliul Local al municipiului Hunedoara în calitate de coorganizator alături de Asociația „Corvin Savaria” Társaság, la organizarea evenimentului „Zilele Maghiare din Județul Hunedoara”, care se va desfășura în municipiul Hunedoara în perioada  14-17 septembrie 2023.
 (2) Contractul de asociere este prevăzut în Anexa,  care face parte integrantă din prezenta hotărâre și se încheie pentru data desfășurării acțiunii.

            (3) Se împuternicește Primarul Municipiului Hunedoara sau persoana cu atribuții delegate, să semneze contractul de asociere în numele și pentru Municipiul Hunedoara.


Art.2. – (1) Aprobă alocarea sumei de până la 50.000 lei, sumă care provine din bugetul local al municipiului Hunedoara, din capitolul 67 „Cultură, recreere și religie”, subcapitolul 675000 „Alte cheltuieli în domeniul culturii, recreerii și religiei”, Titlul 20 „Bunuri și servicii”.

(2) Justificarea și decontarea cheltuielilor se va realiza numai pe bază de acte doveditoare, cu respectarea tuturor prevederilor legale în vigoare.


Art.3. - Prezenta hotărâre se poate contesta de cei interesați la instanța competentă, în termenul prevăzut de lege.
            Art.4. – Prezenta hotărâre se comunică Prefectului județului Hunedoara, Primarului, Administratorului Public, Direcției Economice, Direcției Dezvoltare Durabilă, Direcției Poliția Locală, Direcției Gospodărire Urbană, Serviciului Juridic, Administrație publică locală și autoritate tutelară, Biroului Comunicare, Promovare, Relații cu investirotii, Compartimentului Audit Intern, Biroului Informatică și tehnică de calcul, Asociației „Corvin Savaria” Társaság - prin grija Biroului Comunicare, Promovare, Relații cu investitorii.

Hunedoara, la 31.08.2023
PREŞEDINTE DE ŞEDINŢĂ,
SORIN ILEA

        








CONTRASEMNEAZĂ 

          SECRETAR GENERAL, 
   MILITON DĂNUȚ LASLĂU
�    Hotărârea a fost adoptată cu vot liber exprimat  21 voturi  „pentru“  


	Hotărârea se adoptă cu majoritate absolută.





